**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA¸**

**OPĆINA SVETI IVAN ŽABNO**

**DJEČJI VRTIĆ ŽABAC SVETI IVAN ŽABNO**

**O B R A Z L O Ž E NJ E**

**OSTVARENJA PRIHODA I RASHODA, PRIMITAKA I IZDATAKA DJEČJEG VRTIĆA ŽABAC SVETI IVAN ŽABNO ZA RAZDOBLJE OD 01. SIJEČNJA DO 31. PROSINCA 2022. GODINE**

**Sveti Ivan Žabno, ožujak 2023. godine**

**ZAKONSKA OSNOVA**

Temeljem odredbi članka 86. Zakona o Proračunu („Narodne novine“ broj 144/21), ravnateljica podnosi Upravnom Vijeću dječjeg vrtića na donošenje godišnji izvještaj o izvršenju proračuna do 31. ožujka tekuće godine za prethodnu godinu.

 Godišnji izvještaj o izvršenju Proračuna Dječjeg vrtića Žabac Sveti Ivan Žabno za 2022. godinu izrađen je sukladno Pravilniku o polugodišnjem i godišnjem izvještaju o izvršenju proračuna („Narodne novine“ broj 24/13, 102/12., 01/20. i 147/20). Godišnji izvještaj o izvršenju proračuna sukladno Pravilniku sadrži:

1. Opći dio proračuna koji sadrži:
* A. Račun prihoda i rashoda
1. Račun prihoda i rashoda iskazuje se u sljedećim tablicama:
* Prihodi i rashodi prema ekonomskoj klasifikaciji,
* Prihodi i rashodi prema izvorima financiranja,
* Rashodi prema funkcijskoj klasifikaciji.
1. Posebni dio proračuna iskazuje se u sljedećim tablicama:
* Izvršenje po organizacijskoj klasifikaciji,
* Izvršenje po programskoj klasifikaciji.
1. Obrazloženje ostvarenja prihoda i primitaka, rashoda i izdataka novim Izmjenama sadrže:
* Stanje nenaplaćenih potraživanja,
* Stanje nepodmirenih dospjelih obveza,
* Stanje potencijalnih obveza po osnovi sudskih postupaka.

**I. OPĆI DIO**

Sažetak A. Računa prihoda i rashoda

Sažetak A. Računa prihoda i rashoda daje prikaz ukupnih prihoda i primitaka, te rashoda i izdataka na razini ekonomske klasifikacije, kao i višak/manjak prihoda, gdje je u razdoblju od 01. siječnja do 31. prosinca 2022. godine, ostvaren višak prihoda u iznosu od 40.554,06 kn.

 Račun prihoda i rashoda prema ekonomskoj klasifikaciji prikazan je u Tablici 1., a daje prikaz ukupnih prihoda i rashoda tekuće godine, te rezultat poslovanja tekuće godine, a to je višak prihoda u iznosu od 40.554,06 kn.

**Prihodi poslovanja** ostvareni su u iznosu od 1.430.530,35 kn.

**Pomoći iz inozemstva i od subjekata unutar općeg proračuna,** odnosno pomoći proračunskim korisnicima iz proračuna koji im nije nadležan, ostvarene su u iznosu od 2.400,00 kn. Iznos je ostvaren uplatama Ministarstva znanosti i obrazovanja namijenjenim za sufinanciranje obveznog programa predškole za djecu predškolske dobi.

**Prihodi od upravnih i administrativnih pristojbi, pristojbi po posebnim propisima i naknadama** ostvareni su u iznosu od 523.261,43 kn.

**Prihodi iz nadležnog proračuna i od HZZO-a temeljem ugovornih obveza** ostvareni su u iznosu od 904.868,92 kn što je 91,77% u odnosu na plan.

**Rashodi poslovanja** ostvareni su u iznosu od 1.384.475,04 kn ili 90,07% plana. U odnosu na prethodnu godinu povećani su za 178.978,42 kn.

**Rashodi za zaposlene** ostvareni su za 2022. godinu sa 1.010.055,48 kn, a od prošle godine u većem iznosu za 155.213,41 kn. Rashodi za zaposlene obuhvaćaju bruto plaće koje su ostvarene u iznosu od 818.278,27 kn, doprinose na plaću 134.333,45 kn i ostale

rashode za zaposlene u iznosu od 57.443,76 kn koji obuhvaćaju isplatu prigodnih nagrada djelatnicima (božićnica, uskrsnica i naknada za godišnji odmor) u iznosu od 43.600,00 kn, te isplata nagrada za radne rezultate djelatnicima (dodatak uz mjesečnu plaću) u iznosu od 13.843,76 kn. Tijekom 2021. godine prigodne nagrade su isplaćene u iznosu od 25.187,00kn.

**Materijalni rashodi** ostvareni su za 2022. godinu sa 374.269,56 kn, a od prošle godine u većem iznosu za 24.127,51 kn. U strukturi materijalnih rashoda najveći je udio rashoda za materijal i energiju za koje je ostvareno 247.953,32kn. U tu skupinu rashoda spadaju namirnice za osiguravanje dnevnih obroka djece, materija i sredstva za čišćenje i održavanje, uredski materijal, usluge opskrbe plina i električne energije, te službena, radna i zaštitna odjeća. U materijalne rashode ubrajamo i naknade troškova zaposlenima koji su ostvareni u iznosu od 51.826,86 kn, rashode za usluge koji su ostvareni u iznosu od 62.677,26 kn; u tu skupinu spadaju komunalne, računalne, zdravstvene i veterinarske, intelektualne i osobne usluge, usluge telefona, pošte i prijevoza te usluge tekućeg i investicijskog održavanja. Ostali nespomenuti rashodi poslovanja ostvareni su u iznosu od 11.812,12 kn.

**Financijski rashodi** izvršeni su u iznosu od 150,00 kn što je 50,00% plana. Unutar financijskih rashoda planiraju se rashodi za bankarske usluge i usluge platnog prometa.

**Rashodi za nabavu nefinancijske imovine**, odnosno rashodi za nabavu proizvedene dugotrajne imovine izvršeni su u iznosu od 5.501,25 kn, a odnosi se na nabavu elementa četvrtine kruga za pohranu materijala za sve tri odgojne skupine.

U Tablici 2. prikazani su **prihodi i rashodi prema izvorima financiranja** izvršeni u 2022. godini.

Za izvršenje rashoda planirani su izvori financiranja koje čine prihodi iz kojih se podmiruju rashodi određene vrste i namjene.

Sveukupni **prihodi** izvršeni su u ukupnom iznosu od 1.430.530,35 kn što je 95,73% u odnosu na plan i to kako slijedi:

* Opći prihodi i primici u iznosu od 904.868,92 kn što je 91,77% u odnosu na plan,
* Prihodi za posebne namjene u iznosu od 523.261,43 kn ili 94,32% plana,
* Pomoći u iznosu 2.400,00 kn ili 125,00% plana.
* Donacije nisu imale izvršenja u 2022. godini.

Sveukupni **rashodi** izvršeni su u ukupnom iznosu od 1.389.976,29 kn što je 90,10% u odnosu na plan i to kako slijedi:

* Opći prihodi i primici izvršeni su u iznosu od 905.464,22 kn što je 91,83% planiranog,
* Prihodi za posebne namjene u iznosu od 483.262,07 kn ili 87,11% plana,
* Pomoći u iznosu od 1.250,00 kn ili 65,10% plana,
* Donacije nisu imale izvršenja u 2021. godini.

U Tablici 3. prikazani su **rashodi prema funkcijskoj klasifikaciji** izvršeni u 2022. godini.

U navedenoj tablici Funkcijska klasifikacija 091 Predškolsko i osnovno obrazovanje ostvareno je u iznosu od 1.389.976,29 kn, što je 90,10% plana.

**II. POSEBNI DIO**

U posebnom dijelu Godišnjeg izvješća o izvršenju proračuna za 2022. godinu prikazano je izvršenje rashoda i izdataka prema organizacijskoj klasifikaciji (Tablica 1.) i prema programskoj klasifikaciji (Tablica 2.)

U Tablici 1. Dječji vrtić Žabac izvršen je sa 1.389.976,29 kn što je 90,10% plana.

U Tablici 2. Rashodi i izdaci prema programskoj klasifikaciji izvršeni su u ukupnom iznosu od 1.389.976,29 kn. Slijedi obrazloženje programa s ciljevima koji su ostvareni provedbom programa i pokazatelji uspješnosti realizacije tih ciljeva.

**Program: Predškolski odgoj**

Dječji vrtić Žabac Sveti Ivan Žabno ostvaruje programe odgoja i obrazovanja, zdravstvene zaštite, prehrane, socijalne skrbi rane i predškolske dobi prilagođene njihovim razvojnim potrebama, mogućnostima i sposobnostima te program stručnog usavršavanja odgojitelja. Programi koji se ostvaruju u vrtiću su:

* Redovni cjelodnevni 10-satni odgojno-obrazovni program - namijenjen je djeci od navršene tri godine života do polaska u osnovnu školu. Program u bitnom podupire humanistički pristup odgoju i obrazovanju djece, temeljen na prihvaćanju suvremenih spoznaja o zakonitostima razvoja i odgoja djece. Program temeljimo na Zakonu o predškolskom odgoju i obrazovanju, Državnom pedagoškom standardu predškolskog odgoja i naobrazbe te ostalim značajnim dokumentima predškolskog odgoja u Republici Hrvatskoj.
* Program predškole - organiziran je za djecu u godini prije polaska u osnovnu školu. Programom Predškole djeci pružamo podršku u razvoju kompetencija za lakši prijelaz u školu. Njihovi će roditelji kroz ostvarenje programa dobiti odgovore na pitanja koja si često postavljaju: koje su vještine potrebne djetetu kako bi imao dobar početak u školi, što očekivati od predškolaca, koje aktivnosti im pomažu u rastu i razvoju, kako poticati entuzijazam prema školi, kako olakšati prilagodbu na školu i kako pružiti sve što je potrebno djetetu.

Zadaće u odgojnom i obrazovnom procesu razvoja djece rane i predškolske dobi temelje se na unapređivanju i osuvremenjivanju prakse odgoja i obrazovanja. Stvaranje kvalitetnih uvjeta za život i kontinuirano učenje djece i odraslih (djelatnika vrtića i roditelja), rad na njezi te skrbi za tjelesni rast i razvoj svakog djeteta u okruženju koje je sigurno i poticajno. Prioritet vrtića je kvalitetan odgoj i obrazovanje djece rane i predškolske dobi koji se ostvaruje kroz stalno usavršavanje odgojitelja, poticanje djece na izražavanje kreativnosti, razvijanje socijalne kompetencije djece i suradnički odnos s roditeljima i širom zajednicom. Cilj nam je pružanje kvalitetnog odgoja i obrazovanja djeci rane i predškolske dobi s područja Općine Sveti Ivan Žabno. U svom djelovanju težimo stalnom otkrivanju mogućnosti za napredak i unapređivanje odgojno-obrazovnog rada. Jedan od glavnih pokazatelja uspješnosti je popunjenosti kapaciteta vrtića upisanom djecom, kapacitet nam je popunjen 100%.

**Aktivnost A100001 Odgojno, administrativno i tehničko osoblje** ostvareno je u iznosu od 1.115.736,17 kn ili 92,17% proračuna, od čega je za podmirenje plaće zaposlenika Dječjeg vrtića potrošeno 818.278,27 kn, ostali rashodi za zaposlene (božićnica, uskrsnica i naknada za godišnji odmor) u iznosu od 43.600,00 kn, te isplata nagrada za radne rezultate djelatnicima (dodatak uz mjesečnu plaću) u iznosu od 13.843,76 kn, doprinosi na plaće iznose 134.333,45 kn. Za naknade troškova zaposlenima realizirano je 51.826,86 kn, iznos se odnosi na troškove prijevoza na posao i s posla, te stručno usavršavanje zaposlenika koje je izuzetno važno za kvalitetan i profesionalan rast i razvoj odgajatelja i stručnih suradnika u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove. Stručno usavršavanje odgojnih djelatnika čini osnovu razvoja vrtića. Stručnim usavršavanjem naših djelatnika nastojimo utjecati na kvalitetu svih segmenata odgojno obrazovnog rada. Svakim danom praksa se mijenja i otkrivaju se nove spoznaje i znanja, zato je važno novo razumijevanje i potreba za novim znanjem i vještinama te da odgojitelji budu spremni za trajni, cjeloživotni proces prilagođavanja, mijenjanja i poboljšanja vlastitog rada. Stručno usavršavanje u ustanovi ostvaruje se u interakciji sa stručnim timom, a izvan ustanove odvija se u organizaciji Ministarstva znanosti, obrazovanja i sporta, Agencije za odgoj i obrazovanje, raznih udruga koje se bave odgojem i obrazovanjem. Sastoji se od seminara, radionica predavanja stručnjaka, zajednica učenja i sl. Odabir tema vrši se sukladno potrebama prakse i odgojno-obrazovnog rada, vodeći se osobnim interesom pojedinog odgojno-obrazovnog djelatnika. Cilj je omogućiti svim djelatnicima uvid u odgojno-obrazovnu praksu drugih kvalitetnih vrtića te ih poticati na razmjenu primjera dobre prakse te umrežavanje sa stručnjacima. U razdoblju od 01.01.2022. do 31.12.2022. ravnateljica je bila na stručnom skupu za ravnatelje predškolskih ustanova u Vodicama, te webinaru na temu Izmjena i dopuna zakona o vrtićima, a dvije odgojiteljice sudjelovale su na stručnom skup u organizaciji Međunarodne mreže Sportmeet i Udruge kineziologa iz Križevaca, na temu Ekologija i održivi razvoj u radu sa djecom i mladima kroz (re)kreativne aktivnosti. Rashodi za materijal i energiju, odnosno rashodi za opskrbu električnom energijom izvršeni su u iznosu od 39.933,58 kn. Rashodi za usluge izvršeni su u iznosu od 13.920,25 kn, a obuhvaćaju usluge tekućeg i investicijskog održavanja. Iznos je realiziran na održavanje vatrodojavnog i protuprovalnog sustava, te videonadzora, ispitivanje hidrantske mreže, sigurnosne rasvjete, zaštite od munje, te na ispitivanje tipkala za isključivanje električne energije u slučaju opasnosti.

**Aktivnost A100002 Materijalni i financijski rashodi** ostvareni su u iznosu od 268.738,87 kn ili 82,26% proračuna. Od čega je iznos od 267.488,87 kn financiran iz izvora 4.1. – Prihodi za posebne namjene, a preostali iznos od 1.250,00 kn financiran je iz izvora 5.1. – Pomoći. Rashodi za materijal i energiju ostvareni su iznosom od 208.019,74 kn, a odnose se na uredski materijal u iznosu od 11.490,42 kn, literaturu s iznosom od 2.082,08 kn, materijal i sredstva za čišćenje i održavanje u iznosu od 23.678,21 kn, namirnice – na koje je najviše sredstava potrošeno iz razloga što se u vrtiću u okviru 10-satnog programa organizira prehrana djece kroz 5 obroka dnevno u iznosu od 154.370,31 kn, opskrba plinom u iznosu od 13.457,91 kn, te službena radna i zaštitna odjeća i obuća u iznosu od 2.940,81 kn. Rashodi za usluge izvršeni su u iznosu od 47.507,01 kn, a odnose se na usluge telefona u iznosu od 6.414,00kn, poštarina u iznosu od 549,10kn, opskrba vodom u iznosu od 4.228,03kn, iznošenje i odvoz smeća u iznosu od 1.910,60kn, obvezni i zdravstveni pregled zaposlenika izvršen je u iznosu od 2.992,68kn, računalne usluge izvršene su sa iznosom od 23.000,00 kn a odnose se na održavanje i korištenje poslužitelja čije programe koristimo u poslovanju, te ostale nespomenute usluge u iznosu od 8.412,50 kn, a odnose se na održavanje poslova zaštite na radu . Ostali nespomenuti rashodi poslovanja ostvareni su sa 11.812,12 kn, a odnose se na trošak reprezentacije u iznosu od 642,06 kn čiji je iznos ostvaren za organizaciju manjeg domjenka sa roditeljima djece koja su u pedagoškoj godini bili polaznici programa predškole, te na ostale nespomenute rashode poslovanja sa ukupnim iznosom od 11.170,06 kn, a iznos se odnosi na mikrobiološku i kemijsku analizu namirnica i vode, nabavu kripto uređaja, kupnju vijenca i slično. Ostali financijski rashodi ostvareni su sa 150,00 kn i odnose se na bankarske usluge i usluge platnog prometa, odnosno posredovanje bankarskih i FINA institucija u platnom prometu. Rashodi za usluge izvršeni su u iznosu od 1.250,00 kn, a odnose se na trošak deratizacije i dezinsekcije.

**Aktivnost A100003 Opremanje predškolske ustanove** ostvareno je u iznosu od 5.501,25 kn za nabavu proizvedene dugotrajne imovine, a odnosi se na nabavu elementa četvrtine kruga za pohranu materijala za sve tri odgojne skupine.

**III. POKAZATELJI USPJEŠNOSTI**

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost (ostvareno u 2021.)** | **Izvor podataka** | **OSTVARENA VRIJEDNOST****(2022.)** |
| Broj zaposlenih djelatnika  | Broj djelatnika koji su zaposleni u dječjem vrtiću. | Broj djelatnika | 12 | Dječji vrtić | 13 |
| Broj djece u redovnom 10-satnom programu  | Popunjenost kapaciteta vrtića. | Broj djece  | 50 | Dječji vrtić | 60 |
| Potpuna usklađenost s Državnim pedagoškim standardom u pogledu odnosa broja odgajatelja i broja djece | Broj djece u skupini u odnosu na broj odgajatelja mora biti usklađen s Državnim pedagoškim standardom, kako bi se osigurala minimalna kvaliteta provođenja predškolskog odgoja. | Broj djece u skupinama u odnosu na broj odgajatelja | 17/217/216/2 | Dječji vrtić | 20/220/220/2 |
| Povećanja broja gostovanja kazališta/ dramskih skupina, i sl. u dječjem vrtiću | Gostovanjem kazališta i dramskih skupina djeci se približava dramska umjetnost od malih nogu te im se u njima poznatom okruženju približava dramska umjetnost kao način izražavanja. | Broj gostovanja godišnje na razini vrtića | 1  | Dječji vrtić | 3 |
| Povećanje broja sudjelovanja u projektima/ kampanjama | Uključivanjem djece u razne projekte i kampanje bogati se njihovo cjelokupno iskustvo kroz raznolike aktivnosti.  | Broj sudjelovanja u projektima/, kampanjama  | 4 | Dječji vrtić | 6 |
| Obogaćivanje dodatnim sadržajem.  | Izlet – po izboru djece, roditelja i odgojitelja.  | Broj izleta  | 0 | Dječji vrtić | 1 |
| Odgojitelji, stručni suradnici, ravnatelji pohađali su programe profesionalnog usavršavanja, sukladno planu i programu | Pohađanjem seminara i radionica radi se na profesionalnom rastu i razvoju odgojitelja i stručnih suradnika koji je neophodan za kvalitetno provođenje predškolskog odgoja i obrazovanja. | Broj pohađanja seminara/ radionica | 3 | Dječji vrtić | 4 |
| Povećanje broja održivih kreativnih radionica u koje su uključeni i roditelji | Održavanjem kreativnih radionica u kojima sudjeluju i roditelji djece koja pohađaju vrtić motiviraju se kako djeca tako i roditelji za kreativan rad i druženje, te učenje uz igru. | Broj održanih radionica godišnje | 0 | Dječji vrtić | 2 |
| Položeni stručni ispiti odgojno – obrazovnih radnika  | Radi pružanja kvalitetnije usluge korisnicima programa, te omogućavanje samostalnog rada pripravnika.  | Broj djelatnika | 0 | Dječji vrtić | 2 |

Rezultat poslovanja za 2022. godinu je višak prihoda i primitaka u iznosu od 40.554,06 kn. Ostvaren višak poslovanja sastoji se od neutrošenih sredstava prema izvoru financiranja 4.1. Prihodi za posebne namjene (uplate roditelja za sufinanciranje cijene vrtića), te će se sredstva namjenski rasporediti I. Izmjenama i dopunama Financijskog plana za 2023. godinu na pozicije kako slijedi:

* Uredski materijal i ostali materijalni rashodi – račun 3221 9.041,40 kuna,
* Stručno usavršavanje zaposlenika – račun 3213 2.000,00 kuna,
* Računalne usluge – račun 3238 3.000,00 kuna,
* Reprezentacija – račun 3293 2.500,00 kuna,
* Ostali rashodi za zaposlene – račun 3121 24.012,66 kuna.

**Nedospjele nepodmirene obveze** iznose: 79.749,67 kn.

**Stanje nenaplaćenih dospjelih potraživanja** iznosi: 5.270,00 kn.

**Dječji vrtić Žabac Sveti Ivan Žabno nema potencijalnih obveza po osnovi sudskih postupaka.**